
2. Ngarkohet Ministria e Financave për zbatimin e këtij vendimi. 

ZËVENDËSKRYEMINISTËR
Belinda Balluku

KUADRI MAKROEKONOMIK DHE FISKAL 2025–2027
JANAR, 2024

Tabela e përmbajtjes

Shkurtime
Hyrje
1. Zhvillimet më të fundit makroekonomike
2. Politikat fiskale 
3. Parashikimet e treguesve makroekonomikë dhe fiskalë 
Metodologjia e parashikimeve makroekonomike 
Skenari makroekonomik e fiskal afatmesëm 
Lidhja nr. 1, “Treguesit kryesorë makroekonomikë”
Lidhja nr. 2/1, “Treguesit fiskalë sipas buxhetit të konsoliduar (në milion lek)”
Lidhja nr. 2/2, “Treguesit fiskalë sipas buxhetit të konsoliduar (në përqindje të PBB-së)”

Shkurtime

	BB
	Banka Botërore

	BSH
	Banka e Shqipërisë

	FMN
	Fondi Monetar Ndërkombëtar

	INSTAT
	Instituti i Statistikave

	KM
	Këshilli i Ministrave

	KMF
	Kuadri Makroekonomik dhe Fiskal

	LOB
	Ligji Organik i Buxhetit

	MF
	Ministria e Financave 

	PBA
	Programi Buxhetor Afatmesëm

	PBB
	Produkti i Brendshëm Bruto

	SPI
	Sistemi i Planifikimit të Integruar

	VKM
	Vendim i Këshillit të Ministrave

	WEO
	World Economic Outlook





KUADRI MAKROEKONOMIK DHE FISKAL 2025–2027
MINISTRIA E FINANCAVE
[bookmark: _Toc503130641]
Hyrje
Kuadri Makroekonomik e Fiskal (KMF) për periudhën 2025–2027 është pjesë e Sistemit të Planifikimit të Integruar dhe përgatitet nga Ministria e Financave. KMF-ja ka për qëllim përcaktimin e përparësive strategjike të qeverisë. Ai projekton pritshmërinë makroekonomike në horizontin kohor afatmesëm, si dhe parashikon nivelin e zërave të agreguar të të ardhurave dhe shpenzimeve të buxhetit të shtetit. Ai përcakton synimet dhe objektivat e qeverisë, në lidhje me treguesit kryesorë të politikës fiskale, si balancën e përgjithshme fiskale (deficitin), huamarrjen, borxhin publik, balancën fiskale primare dhe atë korrente. KMF-ja shërben si bazë për përcaktimin e tavaneve në fazën e parë të procesit të përgatitjes së Programit Buxhetor Afatmesëm (PBA) 2025–2027 në nivel ministrie. 
KMF-ja miratohet nga Këshilli i Ministrave në muajin janar të çdo viti, dhe mund të jetë sërish subjekt rishikimi dhe përditësimi përgjatë vitit, përpara finalizimit të PBA-së dhe të tavaneve për shpenzimet. 
KMF-ja përmban dy komponentë kryesore: i. parashikimet për treguesit kryesorë makroekonomikë, të cilët paraqesin pritshmërinë ekonomike për vitin aktual dhe tri vitet e ardhshme; dhe ii. parashikimet dhe objektivat për treguesit fiskalë, të cilët paraqesin burimet e pritshme në dispozicion të qeverisë për vitet 2025–2027 dhe shpërndarjen e tyre për këtë periudhë sipas buxhetit të konsoliduar. Këto komponentë paraqiten në mënyrë tabelore në fund të këtij dokumenti, përkatësisht lidhja nr. 1; lidhja nr. 2/1; dhe lidhja nr. 2/2.
[bookmark: _Toc503130642]1. Zhvillimet më të fundit makroekonomike 
Ekonomia e vendit deri më tani ka treguar një rezistencë mjaft të mirë ndaj goditjeve të njëpasnjëshme përgjatë tri viteve të fundit: tërmeti i nëntorit 2019, pandemia e koronavirusit në 2020-n dhe, së fundmi, kriza globale energjetike, si pasojë e luftës Rusi–Ukrainë në vitin 2022. Përgjatë vitit 2020, ekonomia u tkurr me 3.3 për qind, dukshëm më butë se pritshmëritë fillestare dhe rimëkëmbja gjatë vitit 2021 ishte më e fortë nga sa pritej fillimisht. Ritmi pozitiv i rritjes ka vijuar gjatë vitit 2022, pavarësisht goditjes më të fundit të jashtme që rezultoi nga lufta në Ukrainë, e cila u reflektua në një pakësim të ofertës globale të disa mallrave bazë, duke shkaktuar rritje të fortë të inflacionit, shtrëngim të kushteve financiare, si dhe rritje të pasigurisë. Sërish, deri më tani fondamentet kryesore ekonomike dhe financiare, si dhe stabiliteti i përgjithshëm makroekonomik i vendit ka rezistuar relativisht mjaft mirë ndaj këtyre goditjeve.

Pavarësisht kushteve mjaft më të shtrënguara të financimit dhe ngadalësimit të kërkesës së huaj, performanca ekonomike edhe përgjatë vitit 2023 ka vijuar me një rritje pozitive dhe relativisht të lartë, dhe pritet të vazhdojë ecurinë pozitive në periudhën afatmesme. 
Ekonomia është rikuperuar fuqishëm në vitin 2021, në normën 8.9 për qind. Momenti pozitiv i rritjes ka vazhduar edhe gjatë vitit 2022, duke çuar në një rritje vjetore prej 4.9 përqindësh. Gjatë nëntëmujorit të parë të vitit 2023, ekonomia e vendit vijoi sërish të performojë me një rritje pozitive. Sipas vlerësimeve më të fundit nga INSTAT-i, PBB-ja reale u rrit me 2.83 për qind në terma vjetorë në tremujorin e parë të vitit 2023, duke u pasuar nga një rritje më e fortë prej 3.23 përqindësh në tremujorin e dytë dhe vijoi trajektoren pozitive me një rritje prej 3.46 përqindësh në tremujorin e tretë, krahasuar me tremujorët respektivë të vitit 2022. Ndërsa në terma nëntëmujorë për vitin 2023, ekonomia ka shënuar rritje me 3.25 për qind kundrejt së njëjtës periudhë të 2022. 
Sipas optikës së kërkesës agregate, sipas vlerësimeve të deritanishme, rritja përgjatë vitit 2023 duket të jetë gjeneruar kryesisht nga kërkesa e brendshme, si nga konsumi privat, po ashtu edhe nga investimet, si dhe nga ecuria mjaft e mirë e eksporteve të shërbimeve.
Eksportet, si të mallrave, ashtu edhe të shërbimeve (veçanërisht turizmi), kanë pasur një ecuri mjaft të mirë, ndërsa importet kanë regjistruar një normë më të ulët rritjeje. 
Konsumi final total për nëntëmujorin 2023 ka shënuar rritje 3.9 për qind krahasuar me të njëjtën periudhë të 2022, ndërsa konsumi final i popullatës u rrit me rreth 3.24 për qind. Ndërkohë, vetëm për tremujorin e tretë konsumi final total dhe ai i popullatës shënuan një normë rritje në respektivisht 3.25 për qind dhe 2.06 për qind. 
Formimi i Kapitalit Fiks Bruto (investimet totale) shënoi rritje me rreth 6.67 për qind në terma realë vjetorë përgjatë nëntë muajve të vitit 2023, ndërkohë vetëm për tremujorin e tretë të vitit 2023 kjo normë ishte 2.11 për qind. 
Referuar statistikave të llogarive kombëtare tremujore të INSTAT-it, përgjatë nëntë muajve të vitit 2023, eksportet e mallrave dhe shërbimeve kanë pasur një rritje të qenësishme prej rreth 8.68 përqindësh, ndërsa importet e mallrave dhe të shërbimeve kanë pasur një normë më të ulët rritjeje prej rreth 2.11 përqindësh.
Nga pikëpamja e ofertës agregate, sektorët të cilët kanë shënuar rritjen më të fortë përgjatë periudhës nëntëmujore të viti 2023, krahasuar me të njëjtën periudhë të një viti më parë janë: “Arte, argëtim dhe çlodhje”, me rritje prej 17.68 përqindësh; “Aktivitete të pasurive të paluajtshme”, me rritje prej 11.65 përqindësh; “Ndërtimi” me rritje prej 8.0 përqindësh; “Informacioni dhe komunikacioni”, me rritje prej 7.92 përqindësh, “Administrimi publik, arsimi dhe shëndetësia”, me rritje prej 7.06 përqindësh etj. Ndër sektorët që kanë pësuar rënie janë: “Industria”, me rënie prej -0.47 përqindësh; dhe “Bujqësia, pyjet dhe peshkimi”, me rënie prej -0.14 përqindësh. 

Zhvillimet në tregun e punës kanë qenë pozitive dhe në rikuperim të vijueshëm pas valës së rënies së aktivitetit ekonomik shkaktuar nga pandemia. Tregu i punës gjatë vitit 2023 ka vijuar trendin rënës të shkallës së papunësisë dhe nivel më të lartë të punësimit. Këto trende pasqyrojnë dinamikën pozitive të situatës së përgjithshme ekonomike në Shqipëri deri në tremujorin e tretë 2023.[footnoteRef:2] Për nëntëmujorin 2023 rritja vjetore e numrit të të punësuarve ka qenë mesatarisht 2.7 për qind. Nga pikëpamja e ofertës së punës, kjo rritje e punësimit ka qenë kryesisht e ushqyer prej vijimit të rritjes së shkallës së pjesëmarrjes në forcat e punës, e më tej, shkallës së punësimit, të cilat në tremujorin e tretë të 2023 arritën përkatësisht nivelet 76 për qind (nga 73.4 për qind një vit më parë, T3-2022) dhe 67.7 për qind (nga 65.4 për qind një vit më parë, T3-2022). Norma mesatare e papunësisë për nëntëmujorin e 2023 (për grup-moshën 15–64 vjeç) ishte 11.2 për qind, duke pësuar rënie nga niveli prej 11.3 përqindësh të nëntëmujorit të 2022-shit. Ndërsa vetëm për tremujorin e tretë 2023, norma e papunësisë për grup-moshën 15–64 vjeç, ka shënuar normën prej 11.0 përqindësh. Ndërsa për grup-moshën 15 vjeç e lart, norma e papunësisë gjatë tremujorit të tretë të vitit 2023, shënoi një nivel edhe më të ulët prej rreth 10.5 përqindësh. [2:  Këto janë të dhënat më të fundit të disponueshme deri në momentin e hartimit të këtij dokumenti.] 

Bazuar në statistikat e bilancit të pagesave të Bankës së Shqipërisë, Bilanci i Pagesave (BP) për vitin 2022 regjistroi një deficit prej rreth 70 milionë eurosh, ndërsa për nëntëmujorin e vitit 2023 bilanci i pagesave regjistroi një suficit prej 786 milionë eurosh, kundrejt një deficiti prej -58 milionë eurosh në të njëjtën periudhë të një viti më parë. Llogaria korrente për nëntëmujorin e parë të vitit 2023 u zgjerua në 28 milionë euro krahasuar me të njëjtën periudhë të një viti më parë që ishte -590 milionë euro. Po ashtu, vetëm për tremujorin e tretë të 2023, llogaria korrente u mbyll me balancë pozitive prej rreth 354 milionë eurosh, përkundrejt deficitit 145 milionë euro në të njëjtën periudhë të vitit të kaluar, në sfondin e zgjerimit të konsiderueshëm të suficitit tregtar në shërbime. Përmirësimi i llogarisë korrente në masë të konsiderueshme u ndikua nga zgjerimi i suficitit tregtar në shërbime dhe zgjerimi i balancës pozitive të të ardhurave dytësore (kryesisht remitancat), faktorë të cilët kompensuan plotësisht deficitin tregtar në mallra dhe zgjerimin e balancës negative të të ardhurave parësore (të ardhurat kryesisht nga stoku i investimet të huaja neto). Nga ana tjetër, deficiti tregtar rezultoi me një zgjerim prej rreth 289 milionë eurosh ose 9.5 për qind krahasuar me nëntëmujorin e 2022-shit. Eksporti i mallrave për nëntëmujorin 2022 u ul me 9.3 për qind krahasuar me të njëjtën periudhë të 2022, por në të njëjtën kohë importi i mallrave u zgjerua me rreth 3.4 për qind, në reflektim të rritjes së kërkesës së brendshme stimuluar edhe nga sezoni turistik. Pesha ndjeshëm më e lartë e importeve të mallrave në raport me eksportet çoi për rrjedhojë në zgjerimin e deficitit tregtar. Shkëmbimet tregtare në shërbime vijuan në trend pozitiv, duke zgjeruar suficitin tregtar, me rreth 55 për qind në terma vjetorë, në nivelin 1.3 miliardë euro. Eksporti i shërbimeve të lidhura përgjithësisht me turizmin u zgjerua në vlerën 3.2 miliardë euro për nëntëmujorin 2023, ose rreth 46.7 për qind më shumë krahasuar me 2.2 miliardë euro në të njëjtën periudhë të një viti më parë. Remitancat për periudhën nëntëmujore të vitit 2023 shënuan vlerën 676 milionë euro, me një rritje prej rreth 14.2 për qind krahasuar me 592 milionë euro në periudhën respektive të një viti më parë. Në nëntëmujorin e parë të vitit 2023, teprica pozitive e llogarisë financiare dhe kapitale rezultoi në 720 milionë euro krahasuar me 529 milionë euro që ishte në të njëjtën periudhë të një viti më parë. Brenda kësaj llogarie, investimet e huaja direkte hyrëse shënuan nivelin prej 1.08 miliardë eurosh për nëntëmujorin e parë të vitit 2023, ose një rritje prej 10.6 përqindësh në krahasim me nivelin prej 984 milionë eurosh të së njëjtës periudhë të 2022-shit.

Inflacioni ka reflektuar goditjen e fundit të ofertës së jashtme, veçanërisht përgjatë vitit të shkuar për shkak të luftës në Ukrainë, duke u kthyer në një nga çështjet kryesore makroekonomike për ekonominë tonë, ashtu si në shumë vende të tjera të botës. Megjithatë, është me rëndësi dhe në favor të zhvillimeve dhe perspektivës së ekonomisë fakti që inflacioni në vendin tonë ka qenë ndjeshëm më i ulët sesa në vendet e rajonit, si dhe mesatarja e vendeve të Bashkimit Evropian. Norma mesatare e inflacionit për vitin 2022 ishte 6.7 për qind (ndërsa mesatarja e vendeve të tjera të Ballkanit Perëndimor ishte 12.5 për qind dhe 8.8 për qind mesatarja e BE-së). Ndërkohë, presionet inflacioniste kanë rezultuar në rënie gjatë vitit 2023, ndikuar nga prirja rënëse e çmimeve të lëndëve energjetike dhe të ushqimeve të përpunuara në tregjet globale dhe të efekteve lehtësuese nga forcimi i monedhës vendëse në tregun valutor. Sa u përket të dhënave më të fundit të disponueshme, në muajin nëntor 2023 ndryshimi vjetor i indeksit të çmimeve të konsumit është 3.9 për qind, ndërsa një vit më parë ky ndryshim ishte 7.9 për qind. Inflacioni mesatar për periudhën janar–nëntor të vitit 2023 është 4.9 për qind. Ndërsa kursi i këmbimit të lekut kundrejt valutave kryesore ka shënuar një vlerësim të ndjeshëm gjatë vitit 2023, duke theksuar tendencën forcuese të vërejtur në vitet e mëparshme. Kursi mesatar lek/euro për janar–nëntor 2023 ishte 109.3 nga 119.3 që ishte mesatarisht gjatë së njëjtës periudhë të 2022. Ndërsa, kursi mesatar lek/USD për janar–nëntor 2023 ishte 101.2 nga 113.5 që ishte mesatarisht gjatë së njëjtës periudhë të 2022-shit.
[bookmark: _Toc503130643][bookmark: _Toc503130644][bookmark: _Toc503130645]2. Politika fiskale 
 Pas një stimuli të lartë, për të kryer një politikë fiskale ekspansioniste të domosdoshme dhe njëkohësisht të paevitueshme gjatë viteve 2020 dhe 2021, me qëllim amortizmin e goditjeve negative (nga tërmeti dhe sidomos pandemia), politika fiskale u rikthye qartësisht drejt konsolidimit gjatë viteve 2022 dhe 2023. Konsolidimi fiskal do të vijojë të jetë objektivi themelor i politikës fiskale për periudhën afatmesme 2025–2027, në funksion të drejtpërdrejtë të sigurimit të stabilitetit makroekonomik të vendit, si një premisë thelbësore për sigurimin e një rritje ekonomike të qëndrueshme e gjithëpërfshirëse. Politika fiskale do të targetojë një trajektore rënëse të përvitshme të borxhit publik, ndërsa një nivel të paktën neutral (ose pozitiv) i balancës primare që prej vitit 2024 e në vijim do të jetë objektivi kryesor operacional, që do të ankorojë politikën fiskale në afatin e mesëm dhe të gjatë, në përputhje edhe me rregullat fiskale respektive në LOB.
Kuadrat shpjegues 1: Balanca primare, ankora kryesore e politikës fiskale
Balanca primare është një parametër shumë i rëndësishëm i qëndrueshmërisë afatgjatë i financave publike, për të cilën, në korrik të 2020-s u ndërmor një tjetër iniciativë ligjore, duke përfshirë një rregull të re fiskale në LOB, në linjë edhe me rekomandimet e KE-së dhe me parimet kryesore të acquis të BE-së, i cili bën të detyrueshëm ligjërisht tashmë që duke filluar që prej vitit buxhetor 2024 e në vijim balanca primare faktike nuk mund të rezultojë negative, pra duhet të jetë së paku e balancuar ose pozitive (suficit primar). Ky target i parametrit të balancës primare buxhetore do të përbëjë tashmë dhe në vijimësi objektivin kryesor operativ të politikës fiskale për të materializuar synimin e një trajektore vijimësisht rënëse të borxhit publik, pra duke synuar konsolidim të vijueshëm fiskal me qëllim garantimin e qëndrueshmërisë së financave publike, si një fondament kyç i stabilitetit makroekonomik dhe mbarë-vajtjes së ekonomisë së vendit.
Në të njëjtën kohë, krahas konsolidimit fiskal, ky kuadër synon të ruajë një raport të shëndetshëm të shpenzimeve buxhetore korrente dhe kapitale, ku shpenzimet kapitale (pra, investimet publike) për periudhën 2025–2027 do të targetohen të jenë mesatarisht rreth 4.8 për qind e PBB në çdo vit buxhetor, qartësisht mbi deficitin e përgjithshëm fiskal të periudhës, duke targetuar në këtë mënyrë në mënyrë konsistente një balancë fiskale korrente pozitive, në përputhje me rregullën tjetër fiskale në LOB (rregulla e artë e buxhetit). Objektivat e politikës fiskale në KMF 2025–2027 janë në përputhje të plotë me parimet dhe rregullat fiskale të Ligjit Organik të Buxhetit (shih kuadratin shpjegues 2, në faqen 10). 
Ky kuadër fiskal synon një deficit fiskal të përgjithshëm prej 2.1 përqindësh të PBB-së për 2025-n, nga 2.5 për qind i programuar për vitin 2024; nivelin prej 2.1 përqindësh të PBB-së në vitin 2026 dhe 1.8 për qind më 2027-n. Njëkohësisht, pasi tashmë e targetuar në një nivel lehtësisht pozitiv prej 0.2 përqindësh të PBB-së për vitin 2024 (sipas ligjit të buxhetit 2024) nga një nivel neutral (jo negativ) që pritet të rezultojë për vitin 2023, balanca primare në periudhën afatmesme do të targetohet në vijimësi në vlera pozitive, respektivisht 0.8 për qind e PBB-së për vitin 2025 në 0.9 për qind në vitin 2026 dhe 1.4 për qind në vitin 2027. 

Duke marrë të mirëqena supozimet dhe projeksionet e tjera të KMF-së aktuale, respektimi në mënyrë të përvitshme i këtij objektivi (rregulla fiskale) të parametrit të balancës primare, pritet të çojë në një reduktim të nivelit të borxhit publik bruto rreth nivelit prej 58.2 përqindësh të PBB-së deri në vitin 2027 nga rreth 61.5 për qind që pritet të rezultojë më 2023-shin.

Kuadrat shpjegues 2: Mbi përputhshmërinë me rregullat fiskale
Në përputhje të plotë me obligimet që rrjedhin prej ligjit organik të buxhetit (LOB) nr. 9936/2008, të ndryshuar, KMF 2025–2027 materializon parimet dhe rregullat fiskale të mëposhtme:
1. Në çdo ligj vjetor të buxhetit, fillestar apo të rishikuar, si dhe në planifikimet e buxhetit afatmesëm, raporti i borxhit publik ndaj Produktit të Brendshëm Bruto do të planifikohet më i ulët se niveli i vlerësuar për vitin pararendës, deri atëherë kur niveli i borxhit të arrijë dhe qëndrojë poshtë nivelit 45 për qind të Produktit të Brendshëm Bruto;
Në përputhje me këtë dispozitë (rregulla fiskale) të LOB-së, KMF 2025–2027 targeton çdo vit një nivel të borxhit publik total në përqindje të PBB-së më të ulët se sa niveli i vitit pararendës.
2. Vlera e Produktit të Brendshëm Bruto, nominale në lek, e cila do të përdoret për llogaritjen e raportit të borxhit publik ndaj Produktit të Brendshëm Bruto për vitet buxhetore që planifikohen dhe për vitin pararendës, nuk mund të jetë më e lartë se vlera respektive e parashikuar ose vlerësuar në raportin “Perspektiva ekonomike botërore” (World Economic Outlook), të Fondit Monetar Ndërkombëtar, më i fundit i publikuar në kohën kur ligji vjetor i buxhetit dorëzohet për miratim në Kuvend. Kjo dokumentohet qartësisht në relacionin shoqërues të ligjit vjetor të buxhetit; 
Në përputhje me këtë dispozitë (rregulla fiskale) të LOB-së, KMF 2025–2027 bazohet në projeksionet e mëposhtme të PBB-së nominale, të cilat paraqiten në mënyrë krahasimore kundrejt projeksioneve të FMN-së të raportit “Perspektiva ekonomike botërore” (World Economic Outlook), të tetorit 2023. 

3. Në çdo vit buxhetor të planifikuar duhet të përfshihet një kontingjencë e veçantë, prej jo më pak se 0.7 për qind e shpenzimeve totale të buxhetit, për të kompensuar rreziqe potenciale nga luhatjet në kurset e këmbimit ose normat e interesit, me ndikim në nivelin e borxhit.
Në përputhje me këtë dispozitë (rregulla fiskale) të LOB-së, kuadri 2025–2027 përfshin për çdo vit në një zë të veçantë të tij, emërtuar “Kontigjencë për risqet e borxhit etj.”, një kontigjencë prej jo më pak se 0.7 për qind e shpenzimeve totale. 
4. Të ardhurat nga privatizimi nuk janë pjesë e procesit të programimit buxhetor. Në rastet e arkëtimit ato përdoren, jo më pak se 50 për qind, për uljen e borxhit publik dhe pjesa tjetër për investime publike. Pas arritjes së nivelit të borxhit publik, sipas përcaktimeve të shkronjës “a”, të pikës 1, të nenit 4/1 të Ligjit Organik të Buxhetit nr. 57/2016, përdorimi i të ardhurave të arkëtuara nga privatizimet përcaktohet në ligjin vjetor të buxhetit.
Në përputhje me këtë dispozitë (rregulla fiskale) të LOB-së, kuadri 2025–2027 nuk përfshin të hyra nga privatizimet e mundshme.
5. Masa e deficitit buxhetor nuk mund të tejkalojë masën e shpenzimeve kapitale të parashikuara çdo vit në ligjin e buxhetit.
6. Në përputhje me këtë dispozitë (rregulla fiskale – rregulla e artë) të LOB-së, deficiti i targetuar në kuadrin 2025–2027 është çdo vit më i ulët se sa shpenzimet kapitale të planifikuara. Rrjedhimisht, balanca korrente e targetuar është pozitive prej mesatarisht 2.8 përqindësh të PBB-së në çdo vit të programuar.
6. Në çdo vit buxhetor, që prej vitit 2024 e në vijim, balanca primare faktike nuk mund të rezultojë negative, pra duhet të jetë të paktën e balancuar ose pozitive (suficit primar).
Në përputhje me këtë dispozitë, kuadri 2025 2027 targeton një balancë primare pozitive në vitin 2025 me 0.8 për qind, 0.9 për qind në vitin 2026 dhe 1.4 për qind në vitin 2027.
3. Parashikimet e treguesve makroekonomikë dhe fiskalë 
Metodologjia e parashikimeve makroekonomike
[bookmark: _Toc472430737][bookmark: _Toc503130648]Parashikimi i treguesve makroekonomikë afatmesëm dhe i tërësisë së elementeve përbërëse të kuadrit makroekonomik është bazuar kryesisht në metodat modeluese dhe analitike të programimit financiar. Skenari bazë i kuadrit makroekonomik, mbështetet në linjën aktuale të politikave makroekonomike, në linjën aktuale të politikave e reformave ekonomiko-strukturore qeveritare, në sjelljen dhe në bashkëveprimin racional të agjentëve ekonomikë në kontekstin e ambientit të brendshëm e të jashtëm makroekonomik, i cili vlerësohet si më i mundshmi për periudhën afatmesme në vijim. Në kryerjen e këtyre parashikimeve janë ngritur një set supozimesh bazë, si dhe janë përdorur një set i gjerë të dhënash statistikore makroekonomike të gjeneruara prej institucioneve, si: INSTAT, BSH, MF, FMN, BB, Eurostat etj. Këto statistika janë kryesisht në formën e serive kohore me frekuencë vjetore, tremujore e mujore. Kohëzgjatja e tyre e marrë në konsideratë për ndërtimin e këtij kuadri është përgjithësisht që prej vitit 1996. Pasi janë ndjekur të gjitha etapat metodologjike të parashikimit, skenari bazë i përfituar synon të paraqesë situatën makroekonomike përgjithësisht më të mundshme për të ndodhur, dhe maksimalisht konsistente në aspektin e një ekonomie të plotë e integrale. 
Objektivat themelorë të miksit të politikave fiskale e monetare përgjatë tri viteve në vijim nëpërmjet të cilave synohet ruajtja dhe konsolidimi i mëtejshëm i stabilitetit makroekonomikë të vendit, krijimi i klimës për një rritje të lartë e të qëndrueshme ekonomike, si dhe konvergimi sa më shpejt drejt nivelit mesatar të mirëqenies të Bashkimit Evropian, janë:
- Synimi i një trajektore rënëse të borxhit publik duke targetuar si objektiv operativ vjetor rikthimin e buxhetit në një balancë primare së paku neutrale (ose me suficit) prej vitit buxhetor 2024 dhe në vijim. Ky objektiv është ligjërisht i detyrueshëm në LOB.
- Mbajtja e një niveli të investimeve publike mbi nivelin e deficitit të përgjithshëm fiskal në çdo vit dhe mundësisht mbi nivelin 4.5 për qind të PBB-së mesatarisht çdo vit.
- Ruajtja e stabilitetit të çmimeve, si objektivi themelor i politikës monetare, e cila targeton një normë inflacioni në nivelin 3.0 për qind, në një periudhë afatmesme dhe ankorimin e pritshmërive të tij rreth këtij niveli. Harmonizmin e politikës fiskale me këtë objektiv themelor të politikës monetare, me qëllim për të mbështetur një rritje të qëndrueshme dhe afatgjate ekonomike të vendit. 
- Zbutja e deficitit të llogarisë korrente dhe përmirësimi i pozicionit të jashtëm të ekonomisë, duke tentuar rritjen graduale të nivelit të rezervave valutore dhe duke ruajtur të paktën një nivel dysheme të tyre, të mjaftueshëm për të financuar jo më pak se 4 muaj import mallrash dhe shërbimesh. 
Këta objektiva fondamentalë përbëjnë konturet bazë të këtij kuadri makroekonomik e fiskal, brenda të cilëve përcaktohen projeksionet dhe programohen të gjithë variablat e tjerë makroekonomikë e fiskalë. 
Skenari makroekonomik e fiskal afatmesëm
Pas recesionit të fortë prej -3.3 përqindësh në vitin 2020, ekonomia u rimëkëmb fuqishëm në vitin 2021, duke shënuar rritje reale prej 8.9 përqindësh dhe duke vijuar trendin pozitiv edhe gjatë vitit 2022, në 4.9 për qind. Për vitin 2023, kjo rritje vlerësohet të jetë rreth 3.5 për qind dhe pritet të vijojë trendin pozitiv në periudhën afatmesme. Rritja ekonomike parashikohet në normën 3.7 për qind për vitin 2024 dhe përgjatë periudhës afatmesme në vijim 2025–2027 parashikohet mesatarisht rreth 4.0 për qind në vit. Më specifikisht, rritja ekonomike parashikohet në 3.9, 4.0 dhe 3.9 për qind respektivisht për vitet 2025, 2026 dhe 2027. 
[image: ]

Gjatë periudhës afatmesme rritja pritet të gjenerohet kryesisht nga kërkesa e brendshme, si konsumi, ashtu edhe investimet. Ndërkohë, kërkesa e huaj neto (eksport–import) pritet të ketë një efekt të moderuar pozitiv. Konsumi privat parashikohet të jetë sërish nxitësi kryesor i rritjes së PBB-së, stimuluar kryesisht nga përmirësimi i besimit të konsumatorit, si dhe nga përmirësimi në tregun e punës. Këto të fundit priten të transmetohen në një rritje graduale të pagave, të cilat më tej pritet të stimulojnë të ardhurat reale të disponueshme të individëve, veçanërisht pas rikthimit në nivelet normale të inflacionit, i cili pritet të ndodhë gradualisht brenda vitit 2024.
Ndërsa rritja graduale e investimeve pritet të nxitet nga një shfrytëzim më i intensifikuar i kapaciteteve ekzistuese të prodhimit, si dhe nga përshpejtimi i aktivitetit ekonomik gjatë periudhës së parashikuar dhe perceptimi i përmirësuar i biznesit mbi perspektivën ekonomike afatmesme e afatgjatë. Njëkohësisht, edhe përmirësimi sërish i kushteve financiare dhe lehtësimi i standardeve të huadhënies, gradualisht, përgjatë afatit të mesëm, pasi të shuhen gradualisht efektet shtrënguese të shkaktuara nga vala aktuale inflacioniste, priten të jenë faktorë të rëndësishëm incentivues i investimeve private.
Specifikisht, konsumi final total për periudhën afatmesme (2025–2027) parashikohet të rritet në terma realë me mesatarisht rreth 3.3 për qind në vit, duke kontribuar me mesatarisht rreth 2.8 pikë përqindjeje në vit në rritjen e PBB-së. Ndërsa, investimet totale në ekonomi parashikohen të rriten në terma realë mesatarisht në rreth 4.4 për qind në vitet 2025–2027, me një kontribut mesatar në rritjen totale prej rreth 1.0 pikë përqindje në vit. 
Kërkesa e huaj neto pritet të ketë një kontribut pozitiv të moderuar në periudhën afatmesme. Eksportet e mallrave, të cilat zakonisht kanë pasur performancë të mirë në vite, priten të vazhdojnë këtë trend pozitiv dhe të ruajnë ritmet e kaluara. Eksportet e shërbimeve, veçanërisht shërbimet turistike, priten, gjithashtu, të kenë performancë pozitive në periudhën afatmesme dhe të jenë elementi kryesor për të kompensuar kontributin negativ të ardhur prej rritjes së importeve.
Sa u takon më specifikisht komponentëve të kërkesës së huaj neto, eksportet e mallrave dhe të shërbimeve për periudhën 2025–2027, parashikohen të rriten me mesatarisht rreth 4.8 për qind në vit në terma realë, me një kontribut mesatar pozitiv prej rreth 1.8 pikë përqindjeje në vit në rritjen e PBB-së. Ndërsa importet e mallrave dhe të shërbimeve për këtë periudhë afatmesme parashikohen të zgjerohen me mesatarisht rreth 3.6 për qind në vit me një kontribut mesatar negativ në rritjen e PBB-së me rreth 1.7 pikë përqindjeje në vit. Rrjedhimisht, në terma neto kërkesa e huaj parashikohet të ketë një kontribut të moderuar pozitiv në rritjen totale të PBB-së me mesatarisht rreth 0.1 pikë përqindje në vit.





Grafik 3.1. Rritja reale (majtas në përqindje) dhe kontributet në rritje (djathtas në p.p.), sipas komponentëve të kërkesës agregate

Burimi: Ministria përgjegjëse për financat

Megjithëse politika fiskale do të vazhdojë të jetë e orientuar drejt konsolidimit në periudhën afatmesme dhe afatgjate, objektivi tjetër i kësaj politike fiskale për të ruajtur një nivel relativisht të lartë të investimeve publike në pothuajse 5 për qind të PBB-së në vitet 2025–2027, do të stimulojë formimin e kapitalit fiks bruto në ekonomi, esenciale kjo për të mbështetur nivele relativisht të larta e të qëndrueshme të rritjes ekonomike në periudhën afatmesme dhe afatgjatë. 
Konsolidimi fiskal i synuar nga qeveria do të kufizojë kërkesën e përgjithshme të sektorit publik. Si i tillë, nuk pritet të jetë një nxitës i rritjes në periudhën afatmesme. Megjithatë, konsolidimi fiskal do të ulë primin e riskut për financat publike dhe ekonominë në tërësi dhe do të rrisë hapësirat për zgjerimin e aktivitetit në sektorin privat, fondamente mjaft të rëndësishme këto për sigurimin e një rritje të lartë e të qëndrueshme në një periudhën afatmesme dhe afatgjatë. 
Nga pikëpamja e ofertës agregate pritet që të gjithë sektorët kryesorë të vazhdojnë të rriten pak a shumë me të njëjtin trend të mesatares së tyre historike. Specifikisht, bujqësia pritet të rritet mesatarisht me rreth 2.4 për qind në vit në terma realë përgjatë periudhës 2025–2027, me një kontribut mesatar vjetor në rritjen ekonomike prej rreth 0.4 pikë përqindje; industria me një rritje mesatare vjetore prej rreth 4.7 përqindësh dhe një kontribut mesatar vjetor prej rreth 0.5 pikë përqindje; ndërtimi me rritje mesatare vjetore prej rreth 2.6 përqindësh dhe kontribut mesatar vjetor prej rreth 0.3 pikë përqindjeje; shërbimet me një rritje mesatare vjetore prej rreth 4.5 përqindësh dhe një kontribut mesatar vjetor prej rreth 2.2 pikë përqindjeje.

Grafik 3.2. Rritja reale (majtas në përqindje) dhe kontributet në rritje (djathtas në p.p.), sipas komponentëve të ofertës aggregate

Burimi: Ministria përgjegjëse për financat

Në përputhje me parashikimet afatmesme të rritjes, punësimi pritet të rritet me një mesatare prej rreth 0.2 përqindësh në vit gjatë viteve 2025–2027. Shkalla më e lartë e pjesëmarrjes në forcat e punës do të jetë gjeneruesi kryesor i rritjes së ofertës së punës, ndërkohë që trendet negative demografike (të vërejtura prej disa vitesh tashmë) pritet të vijojnë të kenë efekte shtrënguese, si në ofertën për punë, ashtu edhe në numrat agregatë të punësimit përgjatë periudhës afatmesme në vijim. 

Grafik 3.3. Punësimi (në të majtë, rritja vjetore në përqindje) dhe norma e papunësisë (në të djathtë në përqindje)

Burimi: Ministria përgjegjëse për financat

Ndërsa rritja e kërkesës për punë pritet të reflektojë dinamikën e perspektivës afatmesme të sektorëve kryesorë të aktivitetit ekonomik, të përmendur më sipër. Rrjedhimisht, pritet që shërbimet të kontribuojnë më shumë në rritjen e kërkesës për punë në krahasim me sektorët e tjerë të ekonomisë. Ndërkohë që pritet që zgjerimi në punësim në afatin e mesëm të jetë në nivele mjaft të moderuara, por gjithsesi ende pozitiv, në reflektim të efekteve të kundërta të rritjes së shkallës së pjesëmarrjes në forcat e punës nga njëra anë dhe trendeve negative demografike nga ana tjetër, në të njëjtën kohë pritet që produktiviteti i përgjithshëm i punës të vijojë një përmirësim të konsiderueshëm gjatë kësaj periudhe dhe të jetë një faktor i rëndësishëm i gjenerimit të rritjes ekonomike në afatin e mesëm. Kjo, duke reflektuar si vijimin e lëvizjeve të forcave të punës drejt sektorëve me produktivitet relativ më të lartë se të tjerët, ashtu edhe në reflektim të vijimit të përmirësimeve teknologjike ekonomike, përfshirë këtu patjetër edhe vijimësinë e përmirësimeve infrastrukturore dhe vijimësinë e reformave strukturore.
Presionet inflacioniste parashikohet të zbuten në periudhën afatmesme. Me shuarjen e “efektit të bazës” në normën e inflacionit, duke supozuar se nuk do të ketë një goditje tjetër të qenësishme në ofertën globale të mallrave bazë, si dhe në reflektim të tkurrjes së të ardhurave reale të disponueshme dhe të shtrëngimit domethënës të kushteve financiare në afatin e shkurtër, të cilat do të ushtrojnë një presion frenues të kërkesës agregate, në skenarin bazë parashikohet (supozohet) se inflacioni do të rikthehet gradualisht drejt targetit të tij prej 3 përqindësh gjatë vitit 2024 dhe do të qëndrojë rreth këtij niveli për periudhën afatmesme 2025–2027. 
Parashikimet për treguesit kryesorë makroekonomikë paraqiten në lidhjen nr. 1 bashkëngjitur VKM-së.
Bazuar mbi parashikimet e treguesve kryesorë makroekonomikë, reformave dhe ndryshimeve fiskale (tatimore) të ndërmarra dhe veçanërisht ato të pritshme për t’u ndërmarrë në vijim, si dhe të faktorëve të tjerë përcaktues në ecurinë e zërave të ndryshëm të të ardhurave të buxhetit të shtetit, të ardhurat totale të buxhetit për tri vitet në vijim (2025–2027) parashikohet të rriten mesatarisht me rreth 5.3 për qind në çdo vit. Më specifikisht: 5.0 për qind për vitin 2025 dhe 5.4 për qind për vitet 2026 dhe 2027. Ndërsa të ardhurat tatimore për këtë periudhë parashikohen me një rritje mesatare vjetore prej rreth 5.6 përqindësh.
Grafik 3.4. Të ardhurat (majtas në miliardë lek, djathtas në për qind të PBB-së)

Burimi: Ministria përgjegjëse për financat

Duke qëndruar brenda kontureve të parashikimeve të treguesve makroekonomikë dhe të të ardhurave për tri vitet në vijim, si dhe duke synuar respektimin e objektivave kryesorë të sipërpërmendur të politikës fiskale për këtë periudhë (balanca primare, deficiti fiskal, borxhi publik), burimet totale të qeverisë për t’u shpenzuar gjatë viteve 2025–2027 pritet të jenë mesatarisht në rreth 802.1 miliardë lekë në çdo vit ose mesatarisht rreth 29.8 për qind e PBB-së. Investimet publike janë programuar të mbahen në një nivel mesatarisht prej rreth 4.8 përqindësh të PBB-së në çdo vit (vetëm nga qeveria qendrore, pa përfshirë ato nga qeveria lokale), i cili konsiderohet një nivel i përshtatshëm për mbështetjen e një rritje ekonomike të lartë e të qëndrueshme.

Grafik 3.5. Shpenzimet (majtas në miliardë lek, djathtas në përqindje të PBB-së) [image: ]
Burimi: Ministria përgjegjëse për financat 

Parashikimet e të ardhurave sipas zërave të buxhetit të konsoliduar, si dhe niveli i shpenzimeve të shpërndara, sipas zërave të buxhetit të konsoliduar paraqiten në lidhjet nr. 2/1 dhe nr. 2/2 bashkëngjitur VKM, respektivisht në terma nominalë dhe në raport me PBB-n.


(Ndryshuar me VKM-në nr. 339, datë 19.6.2024)
Lidhja nr. 1 – Treguesit kryesorë makroekonomikë
[image: ]


(Ndryshuar me VKM-në nr. 339, datë 19.6.2024)
Lidhja nr. 2/1 – Treguesit fiskalë sipas buxhetit të konsoliduar
(në milionë lekë)

[bookmark: _GoBack](Ndryshuar me VKM-në nr. 339, datë 19.6.2024)
Lidhja nr. 2/2 – Treguesit fiskalë sipas buxhetit të konsoliduar
(në përqindje të PBB-së)

2024 2025 2026 2027

Para. Para. Para. Para.

Popullsia Milion 2.8 2.8 2.8 2.8 2.8 2.8 2.8 2.7

Inflacioni (mesatar)  % 1.6 2.0 6.7 4.8 2.8 3.0 3.0 3.0

Deflatori i PBB % 0.7 3.5 9.9 4.6 1.5 1.2 1.2 1.2

Kursi i këmbimit (mesatar) Lek / USD 108.6 103.5 113.0 100.6 100.6 100.6 100.6 100.6

Kursi i këmbimit (mesatar) Lek / Euro 123.8 122.5 119.0 108.8 108.8 108.8 108.8 108.8

Faktori i Konvertimit sipas Paritetit te Fuqisë Blerese (PPP) Lek / USD 41.3 42.5 41.5 41.5 41.0 40.8 40.5 40.3

Faktori i Konvertimit sipas Paritetit te Fuqisë Blerese (PPP) Lek / Euro 65.0 66.6 65.5 65.4 65.9 66.4 66.8 67.1

Rritja reale e PBB  % -3.3 8.9 4.9 3.4 3.7 3.9 4.0 3.9

PBB Lek miliardë 1,647.4 1,856.2 2,138.3 2,312.6 2,434.3 2,557.7 2,690.5 2,828.6

PBB USD miliardë 15.2 17.9 18.9 23.0 24.2 25.4 26.7 28.1

PBB Euro miliard 13.3 15.2 18.0 21.3 22.4 23.5 24.7 26.0

PBB për banor Lek mijë 578.9 656.0 765.4 830.1 876.6 924.3 976.1 1,030.8

PBB për banor  USD 5,327.8 6,336.5 6,771.3 8,248.0 8,709.5 9,183.5 9,698.710,242.0

PBB për banor  Euro 4,677.1 5,356.4 6,433.3 7,629.8 8,056.7 8,495.2 8,971.7 9,474.3

PBB për banor  USD-PPP 14,024.015,433.518,465.920,025.621,358.022,679.024,103.225,565.7

PBB për banor  Euro-PPP (EU=27) 8,899.4 9,853.511,681.612,684.913,295.013,920.814,616.815,360.5

Shkalla e papunësisë (15-64 vjec) % 12.2 12.0 11.3 11.2 10.2 9.8 9.5 9.3

Të ardhurat totale % të PBB 25.9 27.5 26.8 27.8 28.8 28.8 28.9 29.1

Shpenzimet totale % të PBB 32.6 32.1 30.4 29.2 31.1 31.1 30.7 30.2

Bilanci i përgjithshëm  % të PBB -6.7 -4.6 -3.7 -1.4 -2.3 -2.4 -1.8 -1.1

Bilanci primar fiskal % të PBB -4.6 -2.7 -1.8 0.7 0.3 0.5 1.0 1.7

Bilanci korrent fiskal % të PBB -0.5 2.3 1.6 3.8 3.6 3.0 3.3 3.9

Borxhi publik NETO nga gjendja e likuiditetit në TSA (Neto)% të PBB 73.9 70.6 63.8 56.8 56.3 56.3 55.5 54.0

Borxhi Publik (Bruto) % të PBB 74.3 74.5 64.5 58.9 58.2 57.6 56.7 55.2

Borxhi publik i qeverise se pergjithshme % të PBB 71.3 71.5 62.0 57.1 56.2 55.2 54.3 52.8

Borxhi publik jashte treguesve fiskale % të PBB 3.0 3.0 2.5 1.8 2.1 2.4 2.4 2.3

Bilanci I llogarisë korrente % të PBB -8.7 -7.7 -5.9 -0.9 -3.9 -3.6 -3.2 -3.5

Bilanci tregtar (Mallra & Shërbime) % të PBB -14.5 -13.4 -10.4 -5.2 -7.7 -7.0 -6.2 -6.2

Mallra % të PBB -22.4 -25.3 -23.8 -21.4 -22.9 -23.0 -22.5 -22.4

Eksporte % të PBB 6.0 8.3 10.8 8.6 8.8 8.8 9.0 9.1

Importe % të PBB -28.4 -33.6 -34.5 -30.0 -31.7 -31.8 -31.4 -31.5

Bilanci i pagesave % të PBB 4.9 6.2 -0.4 4.4 2.6 2.3 2.3 1.4

Rezervat valutore Euro milion 3,942.4 4,972.2 4,952.1 5,888.9 6,472.2 7,002.6 7,570.8 7,923.5

Në muaj importi mallrash e shërbimesh Muaj 9.6 8.8 6.9 7.4 7.5 7.7 8.0 8.0

Burimi: INSTAT, Banka e Shqipёrisё, Ministria e Financave, Banka Botёrore, Eurostat

2020 2021 2022 2023 Treguesit Njësia

2024 2025 2026 2027

I Pritshmi PBA PBA PBA

TOTALI TË ARDHURAVE 425,905 510,951 572,790 643,406 701,199 735,362 776,507 822,682

I. Ndihmat 8,294 13,050 9,510 22,166 16,957 16,365 16,200 16,020

II. Të ardhura tatimore 398,658 475,612 541,342 598,662 650,925 694,748 735,957 782,162

II.1 Nga tatimet dhe doganat 278,984 338,074 390,893 422,491 455,856 484,150 513,371 545,739

II.2 Të ardhura nga pushteti lokal 21,975 26,666 27,638 31,686 34,104 38,774 40,931 44,412

II.3 Të ardhura nga fondet speciale 97,699 110,872 122,811 144,485 160,964 171,823 181,655 192,011

III.Të ardhura jo-tatimore 18,953 22,289 21,938 22,578 33,318 24,250 24,350 24,500

TOTALI I SHPENZIMEVE 536,279 596,279 651,015 674,677 758,283 795,834 826,154 853,317

I. Shpenzime Korrente 421,366 461,065 499,989 547,034 611,118 653,459 683,276 704,705

I.1 Personeli 76,895 83,268 84,696 100,476 119,980 127,900 135,070 136,310

Paga 65,800 71,179 72,103 85,945 92,413 106,500 107,000 107,507

Kontributi për sigurime shoqërore 10,562 11,403 11,784 13,537 15,167 18,000 18,100 18,834

Fondi i veçantë i pagave 400 400 500 500

Politika të reja pagash 11,000 2,000 3,500 3,500

Indeksimi i pagave 0 0 4,970 4,970

Arsimi i lartë nga të ardhurat e veta 532 686 808 995 1,000 1,000 1,000 1,000

I.2 Interesat 34,393 35,822 39,624 47,591 64,308 73,420 76,776 79,888

 Të brendshme 22,351 23,470 24,210 29,030 34,494 42,896 45,109 47,598

 Të huaja 12,042 12,352 15,414 18,561 24,414 24,924 25,167 25,290

 Kontingjencë për risqet e borxhit 5,400 5,600 6,500 7,000

I.3 Shpenzime operative e mirëmbajtje 48,906 59,363 68,505 70,490 69,286 69,870 71,221 71,785

Të qeverisjes qendrore (operative & mirëmbajtje) 65,686 66,070 67,321 67,785

Arsimi i lartë 1,000 1,000 1,000 1,000

Të tjera jashtë limitit 2,600 2,800 2,900 3,000

I.4 Subvencionet 1,478 1,422 1,650 1,906 1,850 1,850 1,850 1,850

I.5 Shpenzime për fondet speciale 179,364 199,457 216,515 226,786 248,877 264,738 276,443 287,544

Sigurime shoqërore 134,151 148,030 163,037 170,237 178,038 188,793 199,138 208,738

Politika të reja pensionesh 4,137 4,163 4,453 4,953

Bonusi i pensionistit 3,650 3,750 3,800 3,850

Sigurime shëndetësore 43,289 49,130 52,244 55,213 58,052 62,532 63,052 64,003

Shpenzime për kompensimin në vlerë të pronarëve 1,924 2,297 1,234 1,336 5,000 5,500 6,000 6,000

I.6 Buxheti lokal  51,626 52,585 58,694 68,837 76,367 84,531 89,916 94,878

Transfertat nga Buxheti i Shtetit per pushtetin vendor 29,651 25,226 29,257 33,191 36,785 40,157 43,285 44,766

Transfertë e pakushtëzuar e përgjithshme 24,343 25,577 26,905 28,286

Transfertë e pakushtëzuar sektoriale (Grant Specifik) 10,942 13,080 13,380 13,480

Transferte sektoriale per pagat 1,500 1,500 3,000 3,000

Buxheti lokal (të ardhurat e veta tatimore) 21,975 25,791 28,198 34,905 34,104 38,774 40,931 44,412

Taksa të ndara 1,478 1,500 1,500 1,500

Buxheti lokal (të ardhurat e veta jo-tatimore) 3,000 3,100 3,200 3,200

Financimi i huaj vendor dhe te tjera te mbartura 404 676 526 1,000 1,000 1,000 1,000

I.7 Transferta të tjera  28,703 29,149 30,306 30,948 30,450 31,150 32,000 32,450

Pagesa e papunësisë 888 952 746 858 800 800 800 800

Ndihma ekonomike dhe politika e femijeve, etj 23,996 23,981 25,464 25,686 26,250 26,600 26,900 27,350

Kompensim për të përndjekurit politikë 1,000 913 996 1,098 1,200 1,500 2,000 2,000

Bonusi i lindjeve 2,820 3,303 3,100 3,306 2,200 2,250 2,300 2,300

II. Fondi rezervë 12,052 461 3,500 5,000 3,500 8,000

Fondi rezervë i Këshillit të Ministrave 3,500 3,000 3,500 6,000

Rezerve per zgjedhjet 0 2,000 0 2,000

Paketa e mbeshtetjes sociale (Covid; Pasojat e luftes Rus-Ukr) 12,052 461

III.Shpenzime kapitale 101,672 128,044 112,119 118,878 143,665 137,375 139,378 140,612

Financimi i brendshëm 59,547 72,116 63,675 88,486 93,635 89,875 89,966 82,312

Investime nga te ardhurat e Arsimit te Larte 1,040 708 892 602 1,000 1,000 1,000 1,000

Financimi i huaj 24,494 25,699 18,676 13,591 40,030 40,500 43,412 55,300

    Nga te cilat: energjia 1,710 1,537 567 873 2,000 2,000 2,000 2,000

Trans kapitale për llog. speciale të shpronësimeve 2,000

Fondi i ri-ndërtimit pas tërmetit: 16,591 29,521 28,877 16,199 9,000 6,000 5,000

Fondi i ri-ndërtimit pas tërmetit (buxheti i shtetit) 29,521 28,877 16,199 9,000 6,000 5,000

V. Të tjera 988 3,709 27,907 3,766

Hua e dhene per sis. energj. e te tjera nga burimet e brendshme 7,907

Mbeshtetje buxhetore per sektorin energjitik 20,000

Transferte kapitale per AIC 3,709

VI. Fond shpronësimi 200 3,000 11,000 5,000

 DEFIÇITI -110,374 -85,328 -78,226 -31,271 -57,084 -60,472 -49,647 -30,635

FINANCIMI DEFIÇITIT 110,374 85,328 78,226 31,271 57,084 60,472 49,647 30,635

I.  I brendshëm 49,426 -18,701 87,765 -7,327 61,201 54,700 46,723 29,204

Të ardhura nga privatizimi 228 306 191 47

Hua-marrje e brendshme (neto) 48,380 48,705 26,156 20,671 50,000 40,000 45,000 32,000

Të tjera, nga të cilat: 818 -67,712 61,417 -28,045 11,201 14,700 1,723 -2,796

Ndryshimi i gjendjes së likuiditetit në TSA 14,747 -72,713 41,467 -41,046 1,201 14,700 1,723 -2,796

Ndryshimi i gjendjes se depozites sig. Shoq&Shend 10,000

II. I huaj 60,948 104,029 -9,539 38,598 -4,117 5,771 2,924 1,431

Hua afatgjatë (e marrë) 97,467 93,491 11,140 72,476 26,030 91,280 29,112 95,600

Per projekte 17,162 14,561 11,140 9,703 25,030 25,000 28,112 40,200

Eurobond 80,305 78,527 61,668 65,280 54,400

Nen-hua (Pushteti vendor) 404 676 526 1,000 1,000 1,000 1,000

Ndryshimi i gjendjes së arkës  1,386 1,161 589 145

Ripagesat -61,698 -33,164 -38,386 -53,238 -45,379 -103,461 -37,068 -105,049

Eurobond -30,945 -14,470 -39,930 -70,720

Maturim -30,887 -39,930 -70,720

Para-blerje -13,670

Mbështetje buxhetore (hua nga FMN, BB, BE, etj) 23,793 42,541 17,117 19,215 15,232 17,952 10,880 10,880

MEMO:

Balanca e përgjithshme (deficiti përgjithshëm) -110,374 -85,328 -78,226 -31,271 -57,084 -60,472 -49,647 -30,635

Balanca korente -8,702 42,716 33,893 87,607 86,581 76,903 89,731 109,977

Balanca primare -75,980 -49,506 -38,602 16,320 7,224 12,948 27,128 49,253

Gjendja e likuiditetit në TSA (stok) 7,793 72,635 14,504 48,419 47,218 32,518 30,795 33,591

Borxhi publik NETO nga gjendja e likuiditetit në TSA (stok) 1,216,677 1,310,305 1,364,121 1,314,408 1,370,754 1,441,226 1,493,873 1,526,608

Borxhi publik BRUTO (stok) 1,224,470 1,382,940 1,378,626 1,362,828 1,417,973 1,473,744 1,524,668 1,560,199

Borxhi publik nga buxheti (stok) 1,175,226 1,327,729 1,326,201 1,321,390 1,367,273 1,413,044 1,460,968 1,494,399

I brendshëm (stok) 630,791 678,881 712,779 725,399 775,399 815,399 860,399 892,399

I huaj (stok) 544,434 648,848 613,421 595,991 591,874 597,645 600,569 602,000

Borxhi publik jashtë buxhetit (stok) 49,245 55,211 52,425 41,438 50,700 60,700 63,700 65,800

Pushteti vendor (stok) 432 315 204 101 900 900 900 1,000

Borxhi publik i garantuar (stok) 48,813 54,896 52,221 41,337 49,800 59,800 62,800 64,800

PBB nominal 1,647,431 1,856,172 2,138,339 2,312,588 2,434,311 2,557,740 2,690,518 2,828,616

Burimi: Ministria e Financave

2021 2022 2023 2020 Nr. E  M  Ë R  T  I  M  I

2024 2025 2026 2027

I Pritshmi PBA PBA PBA

TOTALI TË ARDHURAVE 25.9 27.5 26.8 27.8 28.8 28.8 28.9 29.1

I. Ndihmat 0.5 0.7 0.4 1.0 0.7 0.6 0.6 0.6

II. Të ardhura tatimore 24.2 25.6 25.3 25.9 26.7 27.2 27.4 27.7

II.1 Nga tatimet dhe doganat 16.9 18.2 18.3 18.3 18.7 18.9 19.1 19.3

II.2 Të ardhura nga pushteti lokal 1.3 1.4 1.3 1.4 1.4 1.5 1.5 1.6

II.3 Të ardhura nga fondet speciale 5.9 6.0 5.7 6.2 6.6 6.7 6.8 6.8

III.Të ardhura jo-tatimore 1.2 1.2 1.0 1.0 1.4 0.9 0.9 0.9

TOTALI I SHPENZIMEVE 32.6 32.1 30.4 29.2 31.1 31.1 30.7 30.2

I. Shpenzime Korrente 25.6 24.8 23.4 23.7 25.1 25.5 25.4 24.9

I.1 Personeli 4.7 4.5 4.0 4.3 4.9 5.0 5.0 4.8

Paga 4.0 3.8 3.4 3.7 3.8 4.2 4.0 3.8

Kontributi për sigurime shoqërore 0.6 0.6 0.6 0.6 0.6 0.7 0.7 0.7

Fondi i veçantë i pagave 0.0 0.0 0.0 0.0 0.0 0.0

Politika të reja pagash 0.0 0.0 0.5 0.1 0.1 0.1

Indeksimi i pagave 0.0 0.0 0.2 0.2

Arsimi i lartë nga të ardhurat e veta 0.0 0.0 0.0 0.0 0.0 0.0 0.0 0.0

I.2 Interesat 2.1 1.9 1.9 2.1 2.6 2.9 2.9 2.8

 Të brendshme 1.4 1.3 1.1 1.3 1.4 1.7 1.7 1.7

 Të huaja 0.7 0.7 0.7 0.8 1.0 1.0 0.9 0.9

 Kontingjencë për risqet e borxhit 0.0 0.0 0.2 0.2 0.2 0.2

I.3 Shpenzime operative e mirëmbajtje 3.0 3.2 3.2 3.0 2.8 2.7 2.6 2.5

Të qeverisjes qendrore (operative & mirëmbajtje) 0.0 0.0 0.0 0.0 2.7 2.6 2.5 2.4

Arsimi i lartë 0.0 0.0 0.0 0.0 0.0 0.0 0.0 0.0

Të tjera jashtë limitit 0.0 0.0 0.0 0.0 0.1 0.1 0.1 0.1

I.4 Subvencionet 0.1 0.1 0.1 0.1 0.1 0.1 0.1 0.1

I.5 Shpenzime për fondet speciale 10.9 10.7 10.1 9.8 10.2 10.4 10.3 10.2

Sigurime shoqërore 8.1 8.0 7.6 7.4 7.3 7.4 7.4 7.4

Politika të reja pensionesh 0.0 0.0 0.2 0.2 0.2 0.2

Bonusi i pensionistit

Sigurime shëndetësore 2.6 2.6 2.4 2.4 2.4 2.4 2.3 2.3

Shpenzime për kompensimin në vlerë të pronarëve 0.1 0.1 0.1 0.1 0.2 0.2 0.2 0.2

I.6 Buxheti lokal  3.1 2.8 2.7 3.0 3.1 3.3 3.3 3.4

Transfertat nga Buxheti i Shtetit per pushtetin vendor 1.8 1.4 1.4 1.4 1.5 1.6 1.6 1.6

Transfertë e pakushtëzuar e përgjithshme 0.0 0.0 0.0 0.0 1.0 1.0 1.0 1.0

Transfertë e pakushtëzuar sektoriale (Grant Specifik) 0.0 0.0 0.0 0.0 0.4 0.5 0.5 0.5

Transferte sektoriale per pagat 0.0 0.0 0.0 0.1 0.1 0.1 0.1

Buxheti lokal (të ardhurat e veta tatimore) 1.3 1.4 1.3 1.5 1.4 1.5 1.5 1.6

Taksa të ndara 0.0 0.0 0.0 0.0 0.1 0.1 0.1 0.1

Buxheti lokal (të ardhurat e veta jo-tatimore) 0.0 0.0 0.0 0.0 0.1 0.1 0.1 0.1

Financimi i huaj vendor dhe te tjera te mbartura 0.0 0.0 0.0 0.0 0.0 0.0 0.0 0.0

I.7 Transferta të tjera  1.7 1.6 1.4 1.3 1.3 1.2 1.2 1.1

Pagesa e papunësisë 0.1 0.1 0.0 0.0 0.0 0.0 0.0 0.0

Ndihma ekonomike dhe politika e femijeve, etj 1.5 1.3 1.2 1.1 1.1 1.0 1.0 1.0

Kompensim për të përndjekurit politikë 0.1 0.0 0.0 0.0 0.0 0.1 0.1 0.1

Bonusi i lindjeve 0.2 0.2 0.1 0.1 0.1 0.1 0.1 0.1

II. Fondi rezervë 0.7 0.0 0.1 0.2 0.1 0.3

Fondi rezervë i Këshillit të Ministrave 0.0 0.0 0.0 0.0 0.1 0.1 0.1 0.2

Rezerve per zgjedhjet 0.0 0.0 0.0 0.0 0.0 0.1 0.0 0.1

Paketa e mbeshtetjes sociale nga COVID 0.7 0.0

III.Shpenzime kapitale 6.2 6.9 5.2 5.1 5.9 5.4 5.2 5.0

Financimi i brendshëm 3.6 3.9 3.0 3.8 3.8 3.5 3.3 2.9

Investime nga te ardhurat e Arsimit te Larte 0.1 0.0 0.0 0.0 0.0 0.0 0.0 0.0

Financimi i huaj 1.5 1.4 0.9 0.6 1.6 1.6 1.6 2.0

    Nga te cilat: energjia 0.1 0.1 0.0 0.0 0.1 0.1 0.1 0.1

Trans kapitale për llog. speciale të shpronësimeve 0.1

Fondi i ri-ndërtimit pas tërmetit: 1.0 1.6 1.4 0.7 0.4 0.2 0.2

Fondi i ri-ndërtimit pas tërmetit (buxheti i shtetit) 0.0 1.6 1.4 0.7 0.4 0.2 0.2

V. Të tjera 0.1 0.2 1.3 0.2

Hua e dhene per sis. energj. e te tjera nga burimet e brendshme 0.4

Mbeshtetje buxhetore per sektorin energjitik 0.9

Transferte kapitale per AIC 0.0 0.2

VI. Fond shpronësimi 0.0 0.2 0.5 0.2

 DEFIÇITI -6.7 -4.6 -3.7 -1.4 -2.3 -2.4 -1.8 -1.1

FINANCIMI DEFIÇITIT 6.7 4.6 3.7 1.4 2.3 2.4 1.8 1.1

I.  I brendshëm 3.0 -1.0 4.1 -0.3 2.5 2.1 1.7 1.0

Të ardhura nga privatizimi 0.0 0.0 0.0 0.0

Hua-marrje e brendshme (neto) 2.9 2.6 1.2 0.9 2.1 1.6 1.7 1.1

Të tjera, nga të cilat: 0.0 -3.6 2.9 -1.2 0.5 0.6 0.1 -0.1

Ndryshimi i gjendjes së likuiditetit në TSA 0.9 -3.9 1.9 -1.8 0.0 0.6 0.1 -0.1

Ndryshimi i gjendjes se depozites sig. Shoq&Shend 0.0 0.0 0.0 0.0 0.4

II. I huaj 3.7 5.6 -0.4 1.7 -0.2 0.2 0.1 0.1

Hua afatgjatë (e marrë) 5.9 5.0 0.5 3.1 1.1 3.6 1.1 3.4

Per projekte 1.0 0.8 0.5 0.4 1.0 1.0 1.0 1.4

Eurobond 4.9 4.2 2.7 2.6 1.9

Nen-hua (Pushteti vendor) 0.0 0.0 0.0 0.0 0.0 0.0 0.0

Ndryshimi i gjendjes së arkës  0.1 0.1 0.0 0.0

Ripagesat -3.7 -1.8 -1.8 -2.3 -1.9 -4.0 -1.4 -3.7

Eurobond -1.9 -0.6 -1.6 -2.5

Maturim -1.9 -1.6 -2.5

Para-blerje -0.6

Mbështetje buxhetore (hua nga FMN, BB, BE, etj) 1.4 2.3 0.8 0.8 0.6 0.7 0.4 0.4

MEMO:

Balanca e përgjithshme (deficiti përgjithshëm) -6.7 -4.6 -3.7 -1.4 -2.3 -2.4 -1.8 -1.1

Balanca korente -0.5 2.3 1.6 3.8 3.6 3.0 3.3 3.9

Balanca primare -4.6 -2.7 -1.8 0.7 0.3 0.5 1.0 1.7

Gjendja e likuiditetit në TSA (stok) 0.5 3.9 0.7 2.1 1.9 1.3 1.1 1.2

Borxhi publik NETO nga gjendja e likuiditetit në TSA (stok) 73.9 70.6 63.8 56.8 56.3 56.3 55.5 54.0

Borxhi publik BRUTO (stok) 74.3 74.5 64.5 58.9 58.2 57.6 56.7 55.2

Borxhi publik nga buxheti (stok) 71.3 71.5 62.0 57.1 56.2 55.2 54.3 52.8

I brendshëm (stok) 38.3 36.6 33.3 31.4 31.9 31.9 32.0 31.5

I huaj (stok) 33.0 35.0 28.7 25.8 24.3 23.4 22.3 21.3

Borxhi publik jashtë buxhetit (stok) 3.0 3.0 2.5 1.8 2.1 2.4 2.4 2.3

Pushteti vendor (stok) 0.0 0.0 0.0 0.0 0.0 0.0 0.0 0.0

Borxhi publik i garantuar (stok) 3.0 3.0 2.4 1.8 2.0 2.3 2.3 2.3

PBB nominal 100.0 100.0 100.0 100.0 100.0 100.0 100.0 100.0

Burimi: Ministria e Financave

